Source: http://docplayer.hu/7559842-V-e-g-z-e-s-t-a-fovarosi-itelotabla-az-elsofoku-birosag-vegzeset-helybenhagyja.html
Timestamp: 2018-02-23 18:11:51+00:00

Document:
v é g z é s t : A Fővárosi Ítélőtábla az elsőfokú bíróság végzését helybenhagyja. - PDF
Download "v é g z é s t : A Fővárosi Ítélőtábla az elsőfokú bíróság végzését helybenhagyja."
1 Fővárosi Ítélőtábla 6.Pkf /2014/3. A Fővárosi Ítélőtábla a Fekete Ügyvédi Iroda (felperesi jogi képviselő iroda címe; ügyintéző: dr. Fekete Csaba ügyvéd) által képviselt... (felperes címe) felperesnek, a Réti, Antall és Társai Ügyvédi Iroda (alperesi jogi képviselő iroda címe; ügyintéző: dr. Réti László ügyvéd) által képviselt Magyar Állam alperes ellen általános szerződési feltételek érvényességének megállapítása iránt indított perében, a Fővárosi Törvényszék augusztus 26. napján meghozott, 56.G /2014/2. számú végzése ellen, a felperes részéről 3. sorszám alatt előterjesztett fellebbezés folytán tárgyaláson kívül meghozta a következő v é g z é s t : A Fővárosi Ítélőtábla az elsőfokú bíróság végzését helybenhagyja. Kötelezi a felperest, hogy 15 napon belül fizessen meg az alperesnek (tizenkétezerhétszáz) forint másodfokú perköltséget. A felperes az illetékbélyegben lerótt (háromszázezer) forint fellebbezési illeték visszatérítését jogosult kérni az illetékes állami adóhatóságtól. A végzés ellen fellebbezésnek nincs helye. I n d o k o l á s A felperes, a Kúriának a pénzügyi intézmények fogyasztói kölcsönszerződéseire vonatkozó jogegységi határozatával kapcsolatos egyes kérdések rendezéséről szóló évi XXXVIII. törvény (a továbbiakban: Törvény) alapján, a október 19. és július 26. között hatályos, valamint a november 30-án beolvadt... Takarékszövetkezet által szeptember 19-től november 29-ig alkalmazott üzletszabályzataiban, általános szerződési feltételeiben, illetve egyedi szerződéseiben az egyoldalú kamat, költség- és díjemelést lehetővé tevő szerződési kikötések tisztességességének megállapítása iránt indított pert az alperessel szemben. Az elsőfokú bíróság fellebbezett végzésével a keresetlevelet idézés kibocsátása nélkül elutasította. A felperes által lerótt eljárási illetéket forintra mérsékelte és megállapította, hogy a felperes forint illeték visszatérítése iránt folyamodhat az állami adóhatósághoz. Döntését azzal indokolta, hogy a cégnyilvántartás adatai alapján teljes bizonyossággal nem volt megállapítható, hogy a keresetben megjelölt időszakban kötött szerződések vonatkozásában a Törvényben meghatározott kötelezettségek és jogosultságok felperest terhelik, illetve illetik-e. A keresetleveléhez pedig nem csatolta az egyesülésről szóló szerződést, vagy egyéb olyan okiratot, amely kétséget kizáróan alátámasztotta volna, hogy a
2 6.Pkf /2014/3. 2 Takarékszövetkezet által kötött szerződések vonatkozásában jogosult a kereset előterjesztésére. Nem mellékelte továbbá a Pp. 93. (2) bekezdése által előírt példányszámban a különböző időpontokban hatályba lépett általános szerződési feltételeket. Mindezek miatt a keresetlevél nem felelt meg a Pp (2) bekezdésének. Utalt arra, hogy a keresetlevélhez csatolt kivonatban a felperes nem jelölte meg szerződési feltételenként egyértelműen és áttekinthetően a keresetét megalapozó tényeket és azok bizonyítékait, ennek következtében a kivonat nem elégítette ki a Törvény 8. (5) bekezdésének követelményét. Utalt arra is, hogy a Törvény alapján indult perekben a Pp. szabályait a Törvény eltérő rendelkezése hiányában kell alkalmazni. Az eltérő rendelkezések így a 7. (4) bekezdése, 7. (7) bekezdés h) pontja ugyanakkor a perek gyors befejezését kívánják biztosítani. A perek hatékony elbírálását a törvény azzal kívánja elősegíteni, hogy a megfelelő előkészítésük érdekében a keresetlevélhez speciális melléklet csatolását írja elő. A bíróságnak ezért a Pp (1) bekezdésének feltételeit meghaladóan a Törvény által előírt kötelező tartalmi elemek fennállását is vizsgálnia kellett. Figyelemmel arra, hogy a felperes keresetlevele a Törvény előírásainak maradéktalanul nem felelt meg, azt a 7. (7) bekezdése h) pontjára figyelemmel hiánypótlási felhívás mellőzésével a Pp (1) bekezdés j) pontja szerint idézés kibocsátása nélkül el kellett utasítani. Az illeték mérsékléséről az Itv. 58. (1) bekezdés f) pontja alapján rendelkezett.
3 6.Pkf /2014/3. 3 A végzéssel szemben a felperes terjesztett elő fellebbezést, amelyben annak hatályon kívül helyezését, és az elsőfokú bíróságnak az ügy érdemi tárgyalására való utasítását kérte. Fellebbezésében kiemelte, hogy a.. Takarékszövetkezet mindössze egyetlen kereseti kérelme vonatkozásában érintett. A jogutódlás igazolása ezért nem képezte akadályát a további kereseti kérelmei érdemi elbírálásának. Utalt arra, hogy a csatolt cégkivonatok szerint a... Takarékszövetkezet beolvadással megszűnt. Ennek folytán a évi X. törvény 74. (3) bekezdése értelmében a vagyona az átvevő szövetkezetre, mint jogutódra szállt át. Csatolta a takarékszövetkezetek között létrejött egyesülési szerződést. Álláspontja szerint mindezek alapján egyértelműen megállapítható, hogy a. Takarékszövetkezet általános jogutóda. Hangsúlyozta, hogy a keresetlevelében hivatkozott szerződési kikötéseket a kivonatban feltüntette, és a kivonatot három példányban csatolta. Ehhez képest érthetetlen, hogy az elsőfokú bíróság az általános szerződési feltételek hiányát kifogásolta. Valamennyi érintett üzletszabályzatának és általános szerződési feltételeinek, továbbá az egyes egyedi szerződésmintáknak a terjedelme ugyanis több ezer oldal. Ezek nagy része a keresetével semmilyen összefüggést nem mutat, csatolásukat az ésszerű pervitel sem indokolja. Az elutasításnak ezért a Pp. 93. (2) bekezdése és a 121. (2) bekezdése alapján sincs helye. Kiemelte, a kivonatban feltüntette, hogy keresete indokolásának pontosan mely része tartalmazza az egyes szerződéses kikötéshez tartozó indokokat, tényeket és bizonyítékokat. A kereseti kérelmeit lehetetlen mondatonként megindokolni, már csak azért is, mert nem egy-egy bekezdés vagy alpont tartalmazza a módosításra lehetőséget adó kikötéseket. Ezért a Törvény 7. feltételének való megfelelés is csak egyben, a módosításra lehetőséget adó kikötéssel kapcsolatos alpontok, adott esetben fejezet teljes vizsgálata alapján lehetséges. Álláspontja szerint az elsőfokú bíróság a bizonyítékok előterjesztésének olyan módját kérte tőle számon, ami a jogszabályok előírásaiból nem következik. Végezetül utalt arra, hogy az. Takarékszövetkezetnek a felperessel azonos napon beadott, ugyanolyan szerkezetű keresetlevele alapján az elsőfokú bíróság a tárgyalást kitűzte. Az alperes fellebbezésre tett észrevétele szerint a cégnyilvántartás adataiból valóban nem állapítható meg teljes bizonyossággal, hogy a felperes a per tárgyát képező szerződések tekintetében is a... Takarékszövetkezet jogutóda. A fellebbezéshez csatolt további okiratok pedig a Törvény 7. (1) bekezdése, valamint a Pp a és 235. (1) bekezdése alapján nem vehetők figyelembe. Álláspontja szerint a felperesnek a bíróságot olyan helyzetbe kell hoznia, hogy lehetősége legyen a kivonatban feltüntetett rendelkezéseknek az általános szerződési feltételekkel való összevetésére. A Törvény alapján indult más perekben ezért gyakran több száz, vagy ezer oldalnyi melléklet csatolására is sor került. Utalt arra is, hogy a Törvény világos útmutatást ad a tények és bizonyítékok feltüntetésének szükségességére nézve. A fellebbezés nem alapos. Alapvetően téves volt a felperesnek az az érvelése, hogy a keresetlevél hiányosságának a következménye csak az érintett kereseti kérelem tekintetében vonható le. A Pp ának, ának, 125. (1) bekezdésének és ának rendelkezéseiből ugyanis az következik, hogy a bíróságnak a keresetlevelet egységes egészként kell vizsgálnia.
4 6.Pkf /2014/3. 4 Keresethalmazat esetén ezért bármelyik kereseti kérelemnek a hiányossága az egész keresetlevél idézés kibocsátása nélküli elutasításához vezet. Az ítélőtábla annyiban egyetértett a felperessel, hogy a jogutódlás körében a cégnyilvántartás adataihoz képest további bizonyíték csatolására nem volt szükség. A cégnyilvántartás adataiból az ugyanis megállapítható, hogy a felperes jogelődje a... Takarékszövetkezet november 30-tól. A... Takarékszövetkezet törlésére pedig átalakulás, beolvadás miatt került sor. A évi X. törvény 74. (3) bekezdése egyértelműen rögzíti, hogy a beolvadt szövetkezet megszűnik, vagyona az átvevő szövetkezetre, mint jogutódra száll át. A vagyon átszállásával pedig a vagyonnal kapcsolatos jogok és kötelezettségek is átszállnak a jogutódra. Ennek folytán a cégnyilvántartási adatok alapján teljes bizonyossággal megállapítható, hogy a keresetben megjelölt időszakban kötött szerződések vonatkozásában a Törvényben meghatározott jogok és kötelezettségek a felperest illetik, illetve terhelik. Ezt meghaladóan az ítélőtábla osztotta az elsőfokú bíróságnak a keresetlevél és a kivonat hiányosságaira, és a jogkövetkezmény alkalmazására vonatkozó álláspontját. A fellebbezésben foglaltakra tekintettel kiemeli, hogy a Törvény célja annak indokolása szerint egy olyan hatékony és gyors eljárási rend kialakítása volt, amelyben a bíróságnak kizárólag az érintett szerződéses kikötések érvényességét kell vizsgálnia. Ennek elősegítése érdekében a jogi képviselő által benyújtott keresetlevéllel szemben a Törvény a Pp ához képest további követelményeket támasztott, amelynek részeként előírta kivonat készítését, egyúttal meghatározta annak kötelező tartalmi elemeit [8. (5) bekezdés]. A keresetlevélhez mellékelt kivonatban a felperes a keresetlevelében foglaltakkal azonos terjedelemben ugyan feltüntette azokat a szerződési feltételeket, amelyeknek az érvényességét kérte megállapítani, és megjelölte azt az időszakot is, amely alatt a kikötéseket alkalmazta. Emellett azonban a kivonata nem tartalmazta a keresetét megalapozó tényeket, és azok bizonyítékait, csupán visszautalt a keresetlevele egyes pontjaira. A keresetlevél felhívott pontjaiban ugyanakkor lényegében a jogi álláspontját részletezte, külön, a keresetét megalapozó tények és bizonyítékok kiemelése nélkül. A kivonat a gyors eljárás lefolytatásának egyik eszköze. Rendeltetésének betöltésére nem alkalmas, amennyiben a törvényben előírtakat nem, vagy a szerződési feltételekhez és a részletes keresetlevélhez képest nem tömörítve tartalmazza. Helyesen utalt az elsőfokú bíróság arra is, hogy nem mellőzhető az érintett időszakokra vonatkozó általános szerződési feltételek teljes terjedelemben való becsatolása sem. A kereset alapjául szolgáló tényeket és azok bizonyítékait ugyanis a szerződési feltételek tartalmazzák, a törvénynek való megfelelés szempontjából a bíróságnak a szerződési feltételeket azok összefüggésében kell vizsgálnia, a kivonat készítése a szerződési feltételek csatolását nem pótolja. Tekintettel arra, hogy a Törvény 7. (7) bekezdés h) pontja a hiánypótlást kizárta, a keresetlevél és a kivonat hiányosságai miatt az elsőfokú bíróság megalapozottan alkalmazta a Pp (1) bekezdésének jogkövetkezményét. Döntésének jogszerűségét nem befolyásolta, hogy azonos módon szerkesztett keresetlevél alapján az elsőfokú bíróság más esetben a tárgyalást kitűzte. Az elutasításnak azonban nem a hiánypótlási felhívás
5 6.Pkf /2014/3. 5 eredménytelensége volt az oka, ezért annak helyesen a Pp (1) bekezdés i) pontja alapján volt helye. A kifejtettekre figyelemmel az ítélőtábla az elsőfokú bíróság érdemben helyes végzését a Pp a folytán alkalmazandó 253. (2) bekezdése alapján helybenhagyta. A felperes fellebbezése nem vezetett eredményre, ezért a Pp. 78. (1) bekezdése alapján köteles alperesnek, a fellebbezési eljárásban kifejtett tevékenységével arányos ügyvédi munkadíjból álló másodfokú perköltségét megfizetni. A évi CC. törvénnyel módosított Itv. 57. (1) bekezdés a) pontja szerint a végzés elleni fellebbezés illetékmentesnek minősült. A felperes ezért az Itv. 80. (1) bekezdés i) pontja alapján a szükségtelenül lerótt fellebbezési illeték visszatérítését kérheti. Budapest, szeptember 16. Világhyné Dr. Böcskei Terézia s. k. a tanács elnöke Dr. Csóka István s. k. Dr. Lente Sándor s. k. előadó bíró bíró A kiadmány hiteléül: Hilcz Ádámné tisztviselő

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság